Държавен вестник, бр. 44, 2005 г., стр. 100

С Т Р .  100
Д Ъ Р Ж А В Е Н   В Е С Т Н И К
Б Р О Й  44
(2) Атестираният съдебен служител има
право да се запознае със съдържанието на по-
пълнения формуляр за атестиране, като също
го подписва.
Чл. 132. (1) Служителите, които не са съглас-
ни с дадената им обща оценка, могат да подадат
писмено мотивирано възражение до председа-
теля на съда  в 7-дневен срок от датата на запоз-
наване със съдържанието на формуляра.
(2) Председателят на съда се произнася в 7-
дневен срок по възражението срещу оценката с
решение.
Чл. 133. (1) Рангът е израз на равнището на
професионална квалификация на съдебните
служители.
(2) Ранговете на съдебните служители са от
пети до първи, подредени във възходяща сте-
пен. При първоначално постъпване съдебните
служители придобиват пети ранг.
(3) Съдебните служители се повишават в
ранг при три последователни оценки не по-
ниски от оценката 2 “Изпълнението е над
изискванията”.
(4) При повишаване в  ранг съдебните слу-
жители придобиват право на  възнаграждение
с по-висок размер, определен от Висшия съде-
бен съвет.
(5) Предсрочно повишаване в ранг може да
се извърши при оценка 1 “Изключително из-
пълнение”.
Чл. 134. (1) Когато съдебният служител при-
добие правото на повишаване в ранг, атестаци-
онният формуляр се представя на председателя
на съда.
(2) Повишаването в ранг се извършва със
заповед на председателя на съда.
Чл. 135. При преминаване във Върховния
административен съд от друг орган на съдебна-
та власт съдебните служители запазват придо-
бития ранг.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. В едномесечен срок от влизане на този
правилник в сила главният секретар извършва
проверка за съответствието на заварените съ-
дебни служители с длъжностите по този пра-
вилник и предлага на председателя на Върхов-
ния административен съд преназначаването им
съобразно изискванията на правилника.
§ 2. В срока по § 1 главният секретар извър-
шва проверка за съответствието на заварените
съдебни служители с изискванията на чл. 106.
Съдебните служители, по отношение на които
се установи несъвместимост с тези изисквания,
са длъжни в двумесечен срок от уведомяването
да приведат статута си в съответствие с тях.
§ 3. В тримесечен срок от влизане на този
правилник в сила заварените съдебни служите-
ли се атестират с цел първоначално присъжда-
не на ранг по правилата, уредени в глава дваде-
сет и първа.
§ 4. (1) На съдебните служители се връчва
индивидуална длъжностна характеристика в
съответствие с утвърдените типови длъжност-
ни характеристики и длъжностно разписание
на Върховния административен съд.
(2) За длъжности, за които няма типови длъж-
ностни характеристики по този правилник,
председателят на Върховния административен
съд допълнително утвърждава типови длъжнос-
тни характеристики.
§ 5. За неуредените въпроси относно трудо-
воправния статут на съдебните служители се
прилагат разпоредбите на Кодекса на труда.
§ 6. Този правилник се издава от председате-
ля на Върховния административен съд и се вна-
ся във Висшия съдебен съвет за утвърждаване
на основание чл. 188, ал. 1 от Закона за съдеб-
ната власт.
§ 7. Правилникът влиза в сила от деня на
обнародването му в “Държавен вестник”.
Председател: К. Пенчев
Приложение
към чл. 116
Типови длъжностни характеристики на съдеб-
ните служители
ГЛАВЕН СЕКРЕТАР
I. Длъжностни задължения
1. Характеристика на работата: главният сек-
ретар организира и ръководи работата на адми-
нистрацията на Върховния административен съд
и снабдяването на съда с техника, консумативи и
обзавеждане.
2. Основни задължения:
—организира и ръководи цялостната дейност
на съдебната администрация на Върховния адми-
нистративен съд;
—осигурява организационната връзка между ръ-
ководството, съдиите и администрацията на съда;
—организира разпределението на дейностите
между отделните звена на съдебната администра-
ция и изпълнението на задълженията на съдебни-
те служители;
—създава условия за нормална и ефективна
работа на съдебните служители;
—организира провеждането на конкурси за
назначаване на съдебните служители и участва в
комисиите по провеждането на конкурсите в слу-
чаите, предвидени в Правилника за организация-
та и дейността на администрацията на Върховния
административен съд;
—организира обучението на съдебните служи-
тели и повишаването на тяхната квалификация и
преквалификация;
—следи за спазването на трудовата дисципли-
на и уплътняване на работното време;
—съгласува времето за ползване на отпуските
от съдебните служители и тяхното персонално
заместване от друг служител;
—атестира по реда, предвиден в този правил-
ник, работата на служителите и предлага промяна
в ранговете и трудовото им възнаграждение;
—предлага служителите за стимулиране или за
налагане на дисциплинарни наказания;
—ръководи работата по изготвянето на проек-
та за бюджет на съда и го представя за одобрение
на председателя на съда;
—ръководи  снабдяването и оборудването на съда;